Veste excelentă pentru România! După Radu Drăgușin, un alt român poate ajunge în Premier League
România mai poate bifa un transfer de răsunet în vara anului acesta, la finalul sezonului actual. După Radu Drăgușin, încă un jucător de națională poate ajunge în Premier League.
De data aceasta nu este vorba de un fundaș, ci de un fotbalist de atac, poate cel mai bun jucător ofensiv al României la ora actuală. Datorită randamentului dat în această stagiune, el a atras atenția mai multor cluburi, printre care și unele din cel mai puternic campionat din lume, Premier League.
Însă, conform presei internaționale, a născut interesul și unor formații din Bundesliga sau Turcia.
Turcii anunță că Denis Drăguș poate ajunge în Premier League
Atacantul Denis Drăguș, în vârstă de 24 de ani, se află într-o formă remarcabilă la Gaziantep, unde a fost împrumutat de la Standard Liege în toamna anului 2023 la dorința antrenorului Marius Șumudică. Până acum a marcat 13 goluri în 34 de meciuri, în actuala stagiune.
Din vară sunt șanse minime să rămână în Turcia, chiar dacă Gaziantep va face demersuri să îl păstreze, să îl transfere. West Ham și Crystal Palace sunt printre echipele la care Denis Drăguș ar putea evolua în campionatul Angliei din vară. Declarațiile agentului Florin Manea au fost comentate și de britanici, care văd posibil un astfel de transfer.
Și formații din Germania sunt interesate de Denis Drăguș
Însă, conform informațiilor apărute în Turcia, publicate de Nexus Sports, care îl citează pe jurnalistul Ali Budak, de Drăguș mai sunt interesate formații ca Stuttgart, Frankfurt sau Beșiktaș.
Interesul este atât de mare încât se zvonește faptul că Denis Drăguș are deja două oferte clare pe masă. Una provine din Bundesliga, de la Stuttgart sau Frankfurt, iar cealaltă din Ligue 1, arătând că prestațiile sale de excepție au captat nu doar atenția cluburilor turcești.
Chiar antrenorul Marius Șumudică a confirmat, până să fie rezilieze cu Gaziantep, că Drăguș a primit propuneri serioase și că situația sa va fi clarificată la finalul sezonului. Cu privire la viitorul său, Drăguș se concentrează momentan pe salvarea echipei Gaziantep de la retrogradare, iar decizia privind transferul său va fi luată după încheierea actualului sezon.
Denis Drăguș poate merge la EURO cu naționala României
Format de Viitorul, actuala Farul, Drăguș a fost vândut de Gică Hagi la Standard Liege în 2019, pentru 1.8 milioane de euro. Atacantul a mai fost împrumutat la Crotone și Genoa, însă se află în continuare sub contract cu formația belgiană, până în iunie 2025.
În privința performanțelor de la echipa națională a României, Denis Drăguș are șapte meciuri și două goluri. El a fost convocat și pentru acțiunea din această lună martie, pentru amicalele cu Irlanda de Nord și Columbia.
Urmăriți SPORT.RO și pe Google News